Vložil Dan12j, 10. Březen 2018 - 10:44
Vložil Jam12, 16. Březen 2018 - 23:59
I like visit this website and this is very informative for me iwill visit this website again.This website is really very usefull. Inbrekers ná jaagtog in hegtenis geneem | Netwerk24
Deur André Damons 07 Desember 2018 17:54
’n Lid van Bloemfontein se berugte “inbrekerbende” is vandeesweek weer gevang nadat hy en twee makkers glo by twee huise in die stad ingebreek het terwyl twee van hulle op borgtog uit was.
Die man is in September saam met twee ander mans in hegtenis geneem ná ’n wilde jaagtog deur die stad se strate waarin die polisie op hul motor geskiet het om dit tot stilstand te probeer bring.
’n Lid van die AfriForum Rayton-Heuwelsig-buurtwag staan agter die inbrekers se motor nadat dit by Glen tot stilstand gedwing is. Foto: Verskaf
Die vermeende inbreker word glo met ten minste 25 sake van huisbraak en diefstal verbind en hy teister glo al maande lank inwoners van verskeie woonbuurte in die stad.
’n Tweede lid van die bende is glo ook ’n “bekende inbreker” en uit op borgtog.
Lt.kol. Thabo Covane, polisiewoordvoerder, sê die bendelede van Heidedal, Bloemfontein, onderskeidelik 29, 32 en 37 jaar oud, is Donderdag in hegtenis geneem nadat hulle by twee huise ingebreek het. Die eerste huis is in Albrechtstraat, Dan Pienaar. Die huishulp was egter tuis en die mans het geskrik en met net ’n swaard-ornament op die vlug geslaan.
Volgens Covane het die mans daarna by ’n huis in Jan Marxstraat, Pentagonpark, ingebreek en twee platskermtelevisiestelle, ’n skootrekenaar en luidsprekers gesteel.
Die polisie en lede van die Bloemmisdaad-WhatsApp-groep en die AfriForum Rayton-Heuwelsig-buurtwag op die toneel in Glen waar die inbrekers aangekeer is. Foto: Verskaf
Hulle het glo een van die TV-stelle op die toneel gelos omdat dit vermoedelik nie in hul silwerkleurige Hyundai i10 gepas het nie.
Covane sê die mans se “eenvoudige” modus operandi is om huise te teiken waarvan die eienaars by die werk is.
Volgens inligting het lede van die polisie se misdaadintelligensie-eenheid inligting ontvang dat die mans weer met hul misdade besig is. ’n Lid van die AfriForum Rayton-Heuwelsig-buurtwag het die mans dopgehou totdat hulle uit die huis gekom het, waarna ’n jaagtog ontstaan het.
Die mans het toe glo eers hul inbreektoerusting en toe die skootrekenaar en TV-stel by die motor uitgegooi.
Lede van die AfriForum Rayton-Heuwelsig-buurtwag, die Bloemmisdaad-WhatsApp-groep en die polisie het die mans agternagesit.
Die jaagtog het by Glen buite Bloemfontein geëindig waar die mans met die hulp van die Bloemfonteinse blitspatrollie aangekeer is. Hulle verskyn volgende week in die landdroshof in die stad.
Meer oor: Bloemfontein | Jaagtog | Huisrooftog | 3 Mans | Inhegtisname | Inbrekerbende | Inbreek | Borgtog Uit Was